Čambai
Čambai (arba džambai) – Afrikos tauta, gyvenanti Nigerijoje ir šiaurės vakarų Kamerūne. Populiacija siekia ~800 tūkst. žmonių. Vartoja čambalekų ir čambadakų kalbas, priklausančias Atlanto-Kongo kalbų grupei. Išskiriamos čambų gentys: čamba-lekonai, kunganai, suntanai, dongai, takumai. Verčiasi daugiausia gyvulininkyste (galvijų auginimu), amatais (puodininkystė ir pintinių pynimas). Dauguma čambų išpažįsta tradicinius tikėjimus, dalis – musulmonai sunitai. XX a. pab. buvo išlikęs leviratas, sororatas, nuotakos išpirka. Turi gausų folklorą.